CELEX: 62008CN0438
Language: mt
Date: 2008-10-03 00:00:00
Title: Kawża C-438/08: Rikors ippreżentat fit- 3 ta' Ottubru 2008 — Il-Kummissjoni tal-Komunitajiet Ewropej vs Ir-Repubblika Portugiża

6.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 313/18
            
         Rikors ippreżentat fit-3 ta' Ottubru 2008 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-438/08)
   (2008/C 313/27)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: E. Traversa u M. Teles Romão, aġenti)
   
      Konvenuta: Ir-Repubblika Portugiża
   Talbiet
   
               —
            
            
               tiddikjara li r-Repubblika Portugiża, kisret l-obbligi tagħha skont l-Artikolu 43 tat-Trattat KE, peress li, b'mod partikolari skont l-Artikolu 3(2) u l-Artikolu 6(1) u l-Artikolu 7 tad-Digriet-Liġi Nru 550/99 tal-15 ta' Diċembru 1999 u skont in-Nru 1(e) tal-Portaria Nru 1165/2000 tad-9 ta' Diċembru 2000, għall-operaturi minn Membri Stati oħrajn li jixtiequ jeżerċitaw fil-Portugall l-attività ta' eżami tal-vetturi bil-mutur, timponi restrizzjonijiet fuq il-liberta' ta' stabbiliment, b'mod partikolari r-rekwiżit li l-għoti tal-awtorizzazzjoni għandu jkun fl-interess pubbliku, ir-rekwiżit ta' kapital tal-kumpannija minimu ta' EUR 100 000, il-limitazzjoni fl-għan tal-kumpannija u r-regoli dwar l-inkompatibbiltà mal-attivitajiet l-oħrajn ta' soċju, ta' direttur tal-kumpannija u ta' amminstratur;
            
         
               —
            
            
               tikkundanna lir-Repubblika Portugiża għall-ispejjeż.
            
         Motivi u argumenti prinċipali
   Ir-rekwiżit li l-għoti ta' awtorizzazzjoni ġdida għandu jkun fl-interess pubbliku jirrappreżenta restrizzjoni tal-libertà ta' stabbiliment, peress li persuni ġuridiċi minn Stati Membri oħrajn, li jixtiequ jeżerċitaw fil-Portugall l-attività ta' eżami tal-vetturi bil-mutur, jibqgħu suġġetti għal setgħa diskrezzjonali tal-awtoritajiet nazzjonali responsabbli, li jwassal għal inċertezza legali konsiderevoli fir-rigward tal-portata tad-dritt tagħhom.
   Ir-rekwiżit ta' kapital ta' kumpannija minimu ta' EUR 100 000 għandu jitqies bħala restrizzjoni tal-libertà ta' stabbiliment, għaliex jipprekludi operatur Komunitarju b'kapital tal-kumpannija inferjuri, għall-ammont minimu mitlub skont ir-Regolament Portugiż, milli jistabbilixxi sussidjarja jew fergħa fil-Portugall.
   Ir-restrizzjoni tal-għan tal-kumpannija fuq l-attività tal-eżami tal-vetturi bil-muturi tirrappreżenta restrizzjoni tal-libertà ta' stabbiliment għaliex l-operatur Komunitarju, li fl-istess waqt fl-Istat Membru ta' stabbiliment joffri servizzi oħrajn b'mod legali (eżami, tiswija u spezzjoni tal-vetturi bil-mutur), huma mġiegħla jbiddlu l-għan tal-kumpannija u possibbilment anki l-istruttura interna tagħhom, sabiex ikunu jistgħu jestendu l-attività tagħhom għall-eżami tal-vetturi bil-mutur fil-Portugall; barra minn hekk, dan ir-rekwiżit mhuwiex neċessarju sabiex jiġu ggarantiti l-indipendenza u l-imparzjalità tal-fornitur ta' dan is-servizz.
   Ir-regoli dwar l-inkompatibbiltà, għal soċji, għal direttur tal-kumpannija u għal amminstratur tal-kumpannija, li jaqgħu fil-qasam tal-manifattura, it-tiswija, il-kiri, l-importazzjoni jew il-kummerċjalizzazzjoni tal-vetturi bil-mutur, li l-elementi kostitwenti u l-aċċessorji tagħhom jew li huma użati fit-trasport, jistgħu bl-istess mod bħar-restrizzjoni tal-għan tal-kumpannija jkollhom effetti restrittivi u joħolqu restrizzjonijiet konsiderevoli tal-libertà ta' stabbiliment għall-kumpanniji minn Stati Membri oħrajn, li jixtiequ jeżerċitaw fil-Portugall l-attività ta' eżami tal-vetturi bil-mutur, peress li huma diġà huma fornituri b'mod legali fi Stat Membru ieħor ta' servizzi ta' eżami tal-vetturi bil-mutur, bis-soċji, id-direttur, jew l-amministraturi tagħhom jeżerċitaw fl-Istat Membru ta' stabbiliment, ikollhom ibiddlu l-istruttura interna tagħhom, jifirdu ruħhom minn dawn is-soċji jew jirrinunzjaw għall-attivitajiet tagħhom li mhumiex kompatibbli.